

**Жек дуадақ жұмыртқасын жинау туралы**

Қазақстан Республикасы Үкіметінің 2011 жылғы 18 сәуірдегі № 425 Қаулысы

      Оңтүстік Қазақстан облысында жек дуадақ өсіру питомнигінде аналық басын құру мақсатында арнайы жасалған жағдайларда оларды қолдан өсіру және кейіннен тіршілік ету ортасына шығару үшін Қазақстан Республикасының Үкіметі **ҚАУЛЫ ЕТЕДІ:**  
      1. 2011 жылғы 1 сәуір - 30 маусым кезеңінде Шығыс Қазақстан облысының аумағында 200 дана жек дуадақ жұмыртқасын жинау жүзеге асырылсын.  
      2. Қазақстан Республикасы Ауыл шаруашылығы министрлігінің Орман және аңшылық шаруашылығы комитеті:  
      1) белгіленген тәртіппен «Охотзоопром» ӨБ» республикалық мемлекеттік қазыналық кәсіпорнына Шығыс Қазақстан облысының аумағында 200 дана мөлшерде жек дуадақ жұмыртқасын жинауға рұқсат берсін;  
      2) жек дуадақ жұмыртқасы жиналатын орындарда жануарлар дүниесін қорғау, өсімін молайту және пайдалану саласындағы заңнаманың сақталуын бақылауды қамтамасыз етсін.  
      3. Осы қаулы қол қол қойылған бастап қолданысқа енгізіледі.

*Қазақстан Республикасының*  
*Премьер-Министрі                        К. Мәсімов*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК